El Castell Palau d'Alaquàs acull la presentació de la XVIII edició de Quaderns d'Investigació
01/09/2008 13:52:00

# El Castell Palau d'Alaquàs acull la presentació de la XVIII edició de Quaderns d'Investigació

*   01/09/2008 13:52:00
*   [Imprimir](#)
*   Compartir
*    https://www.alaquas.org/documento.asp?id\_do=10619

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F10619%2F0&title=Ajuntament%20d%27Alaqu%C3%A0s.%20Premsa.El%20Castell%20Palau%20d%27Alaqu%C3%A0s%20acull%20la%20presentaci%C3%B3%20de%20la%20XVIII%20edici%C3%B3%20de%20Quaderns%20d%27Investigaci%C3%B3)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/10619/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2008/2/10619/10619_Form_4.jpg)](https://www.alaquas.org/ficheros/documentos/2008/2/10619/10619_Form_10.jpg "<a href='https://www.alaquas.org/ficheros/documentos/2008/2/10619/10619_Form_10.jpg' target=_blank><i class='fa fa-external-link' aria-hidden='true'></i>.El Castell Palau d'Alaquàs acull la presentació de la XVIII edició de Quaderns d'Investigació </a>")

L'edició d'aquest any incorpora una secció d'entrevistes i històries de vida sobre el procés d'immigració d'Alaquàs als anys 50 i 60

El passat dissabte dia 30 d'agost es va presentar la XXVIII edició de Quaderns d'Investigació d'Alaquàs. A l'acte, que es va realitzar al claustre del Castell, van assistir l'Alcalde d'Alaquàs, Jorge Alarte, el Director de Quaderns d'Investigació, Enric Juan Redal, així com alguns dels autors dels diferents articles que apareixen en la publicació.

L'Alcalde d'Alaquàs, Jorge Alarte, va mostrar el seu recolzament una vegada més a aquest projecte i va destacar la immensa tasca desenvolupada per Quaderns d'Investigació per posar en valor la història de la ciutat. Així mateix va voler felicitar a totes les autores i autors de les investigacions i a totes les persones que amb el seu treball fan possible aquesta publicació.

En aquesta edició de Quaderns d'Investigació ha augmentat el nombre dels participants així com les propostes d'investigació, donant com a resultat diferents estudis com "_Els Jocs Florals d'Alaquàs, (1920)_", de Rafael Roca Ricart; _"Notícias de Alaquàs en el Diario de Valencia (1911-1936)_", de José Royo Martínez; _"Les representacions marianes als plafons ceràmics devocionals d'Alaquàs"_ de Desireé Torralba Mesas; _"Els mestres d'Alaquàs (1936-1939)_", de Joaquim Llorens Vila i Pilar Latorre Morant; _"Els goigs de la Mare de Deu de l'Olivar d'Alaquàs. Imatge, poesia i música al servei de la devoció mariana"_, de Joan Carles Gomis Corell; _"L'ofici de sabater: una aproximació a l'artesania del calçat en Alaquàs al llarg del segon terç del segle XX"_, de Ramón Tarin i López; _"Els remeis casolans: la medicina popular en Alaquàs, un aspecte poc conegut de la cultura del nostre poble"_, de Maria Jesús Caballer i Carme Ferrer; _"La restauració de la casa del Forn de la Pureta. Una aportació a la recuperació del patrimoni del centre històric d'Alaquàs"_, de Adrià Besó Ros i _"Los juegos, las canciones, las vivencias de nuestra infancia",_ de Maria Esteve Llàcer. Tots aquests treballs entren en la categoria d'Estudis i Documents.

Com és habitual, el llibre d'enguany inclou una part destinada a la Història Oral de la ciutat, secció que es centra en les vivències familiars. Ací es poden trobar els articles "_Pilar García Moreno, de ca el Moreno el Paellero_", de Roser Martínez García; "_Ca lo Pepe, Ferretería Beltrán_" de Vicent Soriano i Bessó i _"La familia Palop",_ de Mª Julia Martí Cánoves.

L'edició d'enguany inlcou com a novetat la secció _Entrevistes i històries de vida_, un apartat creat a proposta de l'Alcalde d'Alaquàs, Jorge Alarte, i que retrata a partir de històries de vida i fonts orals els anys 50 i 60, època en la qual Alaquàs va ser un important focus d'immigració i que va significar un canvi demogràfic i social definitiu per a la ciutat.

Per últim, la publicació es tanca com cada any amb un reportatge gràfic elaborat a partir de fotografies cedides pels veïns i veïnes d'Alaquàs.

Ja han passat vint-i-vuit anys des de que es va posar en marxa la iniciativa de Quaderns d'Investigació. La publicació, que va començar com una investigació adreçada als estudiants de la localitat, s'ha consolidat ja com la publicació històrica més important de la ciutat. Amb aquesta edició són més de 260 treballs d'investigació els que s'han realitzat parlant sobre la realitat social, econòmica, cultural i política de la ciutat.